Social+Bookmarking+-+Ideas

1. Χρήση social bookmarking σαν εργαλείο συνεργατικής μάθησης
Συνήθως οι περισσότερες εργασίες περιλαμβάνουν αναζήτηση στο διαδίκτυο και αφού βρεθούν οι κατάλληλες πηγές μετά αρχίζει η συνθετική εργασία. Θα ήταν χρήσιμο λοιπόν αν γινόταν συνεργασία μέσω ενός social bookmarking εργαλείου απο ομάδες σπουδαστών στην αποθήκευση και οργάνωση bookmarks, στην πρόσθεση ετικετών σε κρίσιμα σημεία ιστοσελίδων, στην διαμοίραση πληροφοριών μεταξύ των ομάδων και στην ανταλλαγή απόψεων μέσω μηνυμάτων μεταξύ των μελών κάθε ομάδας.

2. Χρήση social bookmarking σαν εργαλείο συνεργατικής μάθησης (2) - Delicious
To delicious είναι μία υπηρεσία όπου μπορούν οι μαθητές να σημειώνουν, να αποθηκεύουν και να μοιράζονται με άλλους κάθε χρήσιμη πληροφορία στο δίκτυο. Αυτό μπορεί να είναι κάποιο link, κάποιο κομμάτι μέσα σε μία ιστοσελίδα κλπ. Άρα ο μαθητής δεν είναι υποχρεωμένος να αποθηκεύει συνεχώς νέα αρχεία με διάσπαρτες πληροφορίες αλλά να στέλνει στους συνεργάτες του το link που βρήκε και να έχει σημειώσει εκεί αυτό που τον ενδιαφέρει χρησιμοποιώντας ετικέτες. Ουσιαστικά πρόκειται για ένα εργαλείο το οποίο προωθεί την επικοινωνία και την συνεργατική επεξεργασία κατά τη διάρκεια της εκπαιδευτικής δραστηριότητας. Απαιτείται εγγραφή στην υπηρεσία και είναι δωρεάν. Αν έχετε λογαριασμό στη yahoo τότε απαιτείται απλά να «συνδέσετε» αυτό το λογαριασμό με την υπηρεσία delicious.

3. Διδασκαλία της πειρατείας λογισμικού με social bookmarking
Ο καθηγητής οργανώνει στο diigo τους μαθητές των διαφορετικών τμημάτων μιας τάξης σε ομάδα και τους αναθέτει να εντοπίσουν διαδικτυακές πηγές σχετικές με θέματα πειρατείας λογισμικού (περιπτώσεις εκδίκασης, συνέπειες, κλπ) και να τις κοινοποιήσουν-διαμοιραστούν, να τις σχολιάσουν, να τις αξιολογήσουν-χαρακτηρίσουν μέσα από το ίδιο περιβάλλον. Ολοκληρώνοντας τη δραστηριότητα, μπορούν το τελικό αποτέλεσμα να το ανεβάσουν στο blog της τάξης (βλ. ιδέα Νο72)

4. Διδασκαλία των διαφορετικών υπηρεσιών ηλεκτρονικού ταχυδρομίου με χρήση των social bookmarking εργαλείων
Οι μαθητές αρχικά καλούνται να επιλέξουν το site που χρησιμοποιούν αυτοί ή που θεωρούν πως παρέχει τις καλύτερες υπηρεσίες ηλεκτρονικού ταχυδρομίου (yahoo mail, gmail, hotmail κλπ) και να το προσθέσουν ως bookmark σε ένα social bookmarking εργαλείο, όπως το Diigo. Στην συνέχεια ο καθηγητής προτρέπει τον κάθε μαθητή να ελεγξει τι mail χρησιμοποιούν περισσότερο οι υπόλοιποι χρήστες και αν συμφωνούν με αυτό που επέλεξε αυτός. Μπορεί μάλιστα να ακολουθήσει και αναλυτική σύγκριση μεταξύ των υπηρεσιών που παρέχουν τα διάφορα αυτά site ώστε να κατανοηθεί σε βάθος η έννοια του ηλεκτρονικού ταχυδρομίου.

5. Αναζήτηση πληροφοριών για ΣΕΠ
Σαν μέρος του μαθήματος του Σχολικού Επαγγελματικού Προσανατολισμού, οι μαθητές θα δημιουργήσουν account με προτιμήσεις που αντιστοιχούν σε συγκεκριμένα επαγγέλματα ή επιστημονικούς κλάδους. Έτσι, θα βρουν πληροφορίες που θα τους φανούν χρήσιμες.

6. Χρήση του wordle για σύνταξη πρωτότυπου βιογραφικού
Οι μαθητές μπορούν να γράψουν στοιχεία για τις σπουδές τους (τάξη/έτος στο οποίο βρίσκονται, μαθήματα που έχουν περάσει, εργασίες που έχουν εκπονήσει, project στα οποία συμμετέχουν κλπ) αλλά και για δραστηριότητες εκτός σχολείου ή σχολής (ξένες γλώσσες, μουσική, μουσικά όργανα, αθλητισμός κλπ) στο wordle. Το αποτέλεσμα που θα πάρουν είναι ένα σύννεφο λέξεων, το οποίο μπορούν να διαμοιράσουν με το delicious και να κάνουν tagging κάποια κύρια στοιχεία από το «σύννεφο-βιογραφικό» τους.

7. Βελτίωση της Έκθεσης με το wordle
Ο δάσκαλος μπορεί να βάλει τις εκθέσεις των μαθητών στο wordle και να συγκρίνει τα αποτελέσματα, δείχνοντας στην τάξη τα «σύννεφα» από τις καλύτερες εκθέσεις. Έτσι μπορεί να γίνει μία συζήτηση στην τάξη, έτσι ώστε να βελτιώσουν την απόδοσή τους. Ουσιαστικά οι καλύτερες εκθέσεις θα χρησιμοποιηθούν σαν οδηγός για να επισημανθούν τα λάθη και οι παραλείψεις των άλλων. Στη συνέχεια το καλύτερο «σύννεφο» θα ανέβει στη σελίδα του μαθήματος στο delicious, όπου και θα γίνει tagging στις λέξεις κλειδιά της έκθεσης.

8. Χρήση του wordle στην αρχή του μαθήματος
O δάσκαλος μπορεί να βάλει τους μαθητές να γράψουν τις προσδοκίες τους για το μάθημα στο wordle και να ζητήσει να του δώσουν το «σύννεφο» έτσι ώστε να έχει από την αρχή της χρονιάς / εξαμήνου μια ιδέα για το τι περιμένουν οι μαθητές να διδαχτούν και ποια είναι τα κριτήριά τους για την σωστή λειτουργία του μαθήματος. Στη συνέχεια θα ανεβάσει αυτό το σύννεφο στη σελίδα του μαθήματος στο delicious, όπου και θα γίνει tagging στα κυριότερα σημεία.

9. Αξιολόγηση με το wordle
O δάσκαλος μπορεί να βάλει τους μαθητές να γράψουν την αξιολόγησή τους για το μάθημα στο wordle και να ζητήσει να του δώσουν το «σύννεφο» αντί του παραδοσιακού τρόπου συμπλήρωσης ενός ερωτηματολογίου. Στη συνέχεια θα ανεβάσει αυτό το σύννεφο στη σελίδα του μαθήματος στο delicious, όπου και θα γίνει tagging στα κυριότερα σημεία.

10. Χρήση wordle & delicious στις παρουσιάσεις
Όλα τα μέλη της τάξης (μαθητές & καθηγητές) μπορούν να κάνουν copy-paste το κείμενο από τις παρουσιάσεις τους στο wordle, να βάζουν το wordle cloud σαν αρχική η τελική διαφάνεια, στο οποίο θα περιλαμβάνονται ουσιαστικά οι λέξεις κλειδιά της παρουσίασης. Τέλος μπορούν να βάζουν το «σύννεφο» στο delicious, όπου και θα κάνουν tagging με τις λέξεις κλειδιά που προκύπτουν από το «σύννεφο».